Diari Oficial de la Generalitat Valenciana


Sumari del DOGV 3159, del 12-01-1998 (1998/0079)

ORDRE de 30 de desembre de 1997, de la Conselleria de Presidència, per la qual es regulen els horaris d'espectacles i establiments públics.
-------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1997/12/30/(1)/dof/vci/html**

### Dades del document

Número de DOGV
:   3159

Data del DOGV
:   12-01-1998

Secció del DOGV
:   I. DISPOSICIONS GENERALS

Número del document
:   1998/0079


Data del document
:   30-12-1997

Organisme emissor
:   Conselleria de Presidència

Tipus de document
:   Ordre

Anàlisi jurídica

ORDRE de 30 de desembre de 1997, de la Conselleria de Presidència, per la qual es regulen els horaris d'espectacles i establiments públics. [98/X0079]
  
L'article 14 de la Llei 2/1991 de la Generalitat Valenciana, de 18 de febrer, d'Espectacles, Establiments Públics i Activitats Recreatives, estableix que l'horari general dels establiments públics, espectacles i activitats recreatives serà determinat mitjançant una ordre del departament de la Generalitat Valenciana competent en la matèria, segons les característiques dels establiments, els usos socials, les estacions de l'any, les festes tradicionals i els dies laborals, festius i vespres de festius.
  
El Decret 210/1993, de 9 de novembre, va desplegar el precepte abans esmentat i va atribuir una participació major als ajuntaments en el tema de la fixació dels horaris, i també va establir el procediment per a la concessió d'ampliacions i reduccions de l'horari general, en els supòsits assenyalats en l'esmentat decret.
  
Segons el que disposa el susdit decret, van ser dictada l'ordre d'horaris corresponents als anys 1994, 1995 i 1996, la qual va ser prorrogada durant l'any 1997 i l'Ordre de la Conselleria de Presidència de 30 de desembre de 1995, i després de la sessió de la reunió de 22 d'abril de 1996 de la Comissió d'Espectacles i Activitats Recreatives de la Comunitat Valenciana, acordà la modificació del Decret 210/1993, modificació que ha comportat l'entrada en vigor del Decret 196/1997, d'1 de juliol, del Govern Valencià, pel qual es regulen les especialitats que poden introduir-se en l'horari general dels espectacles, establiments públics, i activitats recreatives. Decret que ha introduït novetats importants, en donar una major participació als ajuntaments no només en atenció a la possibilitat d'ampliar l'horari general per als supòsits, zones o dates concretes o en atenció a la celebració de festes locals i patronals o consideracions especials, dins del límit màxim que anualment és fixat per la Generalitat Valenciana, sinó també atorgant-los la possibilitat de reduir, en supòsits conflictius, l'horari d'aquests.
  
D'altra banda i a la vista de l'aplicació pràctica dels horaris generals durant els anys 1996 i 1997, s'ha considerat convenient el manteniment d'aquests, sempre atenent l'objectiu principal, que és aconseguir l'equilibri entre el dret al descans i el dret a l'oci, i per això, es manté la possibilitat per part de la Generalitat Valenciana de prorrogar i reduir l'horari als establiments que reunisquen les condicions que es fixen reglamentàriament.
  
Per tot això i després de l'informe de la Comissió d'Espectacles i Activitats Recreatives de la Comunitat Valenciana, en la reunió del dia 29 de desembre de 1997 i fent ús de les atribucions que tinc conferides,
  
ORDENE
  
Article 1
  
Els espectacles, festes i establiments públics podran desplegar la seua activitat com a màxim d'acord amb les hores assenyalades en els següents quadres:
  
HORARI D'HIVERN
  
Des de l'1 d'octubre fins al 31 de maig:
  
Grup Local o activitat Horari Horari de
  
 d'obertura tancament
  
 Des de Fins a
  
 Cines, autocinemes, teatres,
  
 auditoris, circs,
  
 canòdroms, hipòdroms,
  
A velòdroms, pistes de bitlles, billars,
  
 trinquets, frontons, pistes d'esquaix
  
 i pistes de patinatge 10h. 0.30h.
  
 Sales de banquets, bars,
  
B restaurants, cafès, cafeteries
  
 i semblants. 6h. 1.00h.
  
 Pubs, cafès-teatre,
  
 cafès-concert, cafès-
  
C cantant, locals
  
 d'exhibicions especials
  
 i locals d'atraccions. 12h. 2.30h.
  
D Sales de jocs
  
 recreatius:
  
 Tipus A 10h. 0.00h.
  
 Tipus B 10h. 1.30h.
  
 Gimnasos,
  
E instal·lacions esportives
  
 sense espectadors d'ús públic 6h. 0.30h.
  
 Sales de festes amb
  
F o sense servei de cuina, discoteques,
  
 sales de ball amb o sense
  
 atraccions 18h. 5.00h.
  
 Sales de conferències,
  
 sales d'exposicions,
  
G sales polivalents o
  
 locals polivalents amb
  
 activitats diverses. 9h. 1.00h.
  
HORARI D'ESTIU
  
Des de l'1 de juny al 30 de setembre: Setmana Santa i Pasqua i del 22 de desembre al 6 de gener (Nadal i Reis).
  
Grup Local o activitat Horari Horari de
  
 d'obertura tancament
  
 Des de Fins a
  
 Cines, autocinemes, teatres,
  
 auditoris, circs,
  
 canòdroms, hipòdroms,
  
A velòdroms, pistes de bitlles, billars,
  
 trinquets, frontons, pistes
  
 d'esquaix i pistes de patinatge 10h. 1.30h.
  
 Sales de banquets, bars,
  
B restaurants, cafès,
  
 cafeteries i semblants 6h. 2.00h.
  
 Pubs, cafès teatre,
  
 cafès-concert, cafès-
  
C cantant, locals
  
 d'exhibicions especials
  
 i locals d'atraccions 12h. 3.30h.
  
D Sales de jocs
  
 recreatius:
  
 Tipus A 10h. 1.00h.
  
 Tipus B 10h. 2.30h.
  
 Gimnasos,
  
E instal·lacions esportives
  
 sense espectadors
  
 d'ús públic 6h. 1.30h.
  
 Sales de festes amb
  
F o sense servei de cuina,
  
 discoteques, sales de ball
  
 amb o sense atraccions 18h. 6.00h.
  
 Sales de conferències
  
 sales d'exposicions
  
G sales polivalents o
  
 locals polivalents amb
  
 activitats diverses 9h. 2.00h.
  
Article 2
  
Durant els divendres, dissabtes o vespres de festius s'aplicarà l'horari de tancament autoritzat per a la temporada d'estiu, i no serà d'aplicació allò que s'ha preceptuat en aquest article en els supòsits en què es resolga la reducció de l'horari de tancament, de conformitat amb allò que s'ha disposat en els articles 9 i 10 d'aquesta Ordre.
  
Article 3
  
Els establiments al·ludits en aquesta Ordre hauran de respectar l'horari d'obertura assenyalat, i entre el tancament i l'obertura haurà de transcórrer un període de temps mínim de quatre hores.
  
Article 4
  
De conformitat amb allò que s'ha establert en l'article 2 del Decret 196/1997, d'1 de Juliol, pel qual es regulen les especialitats que poden introduir-se en l'horari general dels espectacles, establiments públics i activitats recreatives, els locals compresos en els grups assenyalats en l'article 1 d'aquesta Ordre, a partir de l'hora de tancament mantindran les portes de tal forma que no permeten l'accés de cap client, i no s'expendrà cap consumició i, si és procedent, haurà de quedar fora de funcionament la música ambiental i les màquines recreatives, vídeos o qualsevol aparell o màquina semblant, i hauran d'estar totalment desallotjats en 30 minuts. Allò anteriorment assenyalat no serà d'aplicació als locals l'horari del qual haja sigut objecte de reducció.
  
Article 5
  
Per a les sales de bingo s'autoritza dotze hores ininterrompudes de funcionament, dins de la banda horària compresa entre les 11,00 hores i tancament a les 4,00 hores, els divendres, dissabtes i vespres de festiu i a les 3,00 hores la resta dels dies, excepte els mesos de juliol, agost i setembre que serà a les 4,00 hores.
  
Totes les sales de bingo hauran de comunicar a les conselleries d'Economia, Hisenda i Administració Pública i Presidència, durant el mes de gener, l'horari anual i únic que van a realitzar, dins de la banda horària fixada en el paràgraf anterior. Qualsevol modificació d'aquest, necessitarà l'autorització expressa de la Conselleria d'Economia, Hisenda i Administració Pública.
  
Article 6
  
Per als establiments anomenats drugstore, respecte a les funcions de restaurant i cafeteria, regirà un horari normalitzat anual pel qual s'autoritza l'obertura a les 8.00 hores i el tancament a les 3.00 hores de l'endemà, sense cap distinció segons l'època de l'any.
  
Article 7
  
En els supòsits en què els ajuntaments facen ús de la facultat que els atribueix l'article 4 del Decret 196/1997, del Consell de la Generalitat Valenciana, d'1 de juliol, pel qual es regulen les especialitats que poden introduir-se en l'horari general dels espectacles, establiments públics i activitats recreatives, la banda horària sobre la qual pot oscil·lar l'ampliació a l'horari de tancament dels locals, recintes o establiments, serà la següent:
  
Horari d'hivern i estiu
  
Grups A,B,D,E i G una hora com a màxim sobre els assenyalats en l'article 1 com a horari de tancament en els grups de referència.
  
Grups C i F dues hores com a màxim sobre els assenyalats en l'article 1 com a horari de tancament en els grups de referència.
  
Article 8
  
En els supòsits de concessió d'horaris especials de conformitat amb allò que s'ha assenyalat en l'article 3 del Decret del Consell de la Generalitat Valenciana 196/1997, d'1 de juliol, una vegada rebudes les sol·licituds a la Direcció General d'Interior de la Conselleria de Presidència, es procedirà:
  
1. A demanar informe dels ajuntaments corresponents, el qual s'haurà d'emetre, tot concedint prèviament audiència o informació pública als veïns, si els hi hagués, que residesquen en un radi de fins a 50 metres del local per al qual se sol·licita l'horari especial.
  
L'informe haurà d'especificar la ubicació del local, si es troba fora del nucli urbà, si disposa d'aparcament, si el local disposa d'equip de seguretat i vigilància, si el local no ha sigut sancionat executivament en l'anualitat anterior per infracció de caràcter greu o molt greu i les dades que es consideren necessaris per a aconseguir una plena convicció sobre la no comissió de molèsties veïnals ocasionades pel local sol·licitant.
  
2. A sol·licitar de les forces i cossos de seguretat un informe motivat relatiu a la possible incidència de la modificació de l'horari general en matèria d'ordre públic.
  
3. S'entendrà que l'informe és favorable quan, transcorreguts trenta dies des de la sol·licitud no hagués sigut emés.
  
4. Rebuts els informes o transcorregut el termini per a emetre'ls, la Direcció General d'Interior de la Conselleria de Presidència, resoldrà sobre la sol·licitud. El termini màxim per a resoldre els expedients serà de tres mesos. Quan hagués transcorregut el termini indicat sense haver recaigut cap resolució expressa s'entendrà desestimada.
  
5. Les resolucions de la Direcció General d'Interior de la Conselleria de Presidència, per les quals s'autoritzen l'ampliació de l'horari a què fa referència aquest article, seran notificades a l'ajuntament, a la persona interessada i a la Subdelegació del Govern a la província.
  
6. Les autoritzacions d'ampliació d'horari no podran concedir-se per períodes superiors a un any. Dita autorització podrà ser renovada per un període de temps igual, prèvia petició de la persona interessada.
  
7. Les autoritzacions d'ampliació d'horari podran ser objecte de revocació per causa degudament justificada i motivada, prèvia audiència a la persona interessada.
  
Article 9
  
Podrà acordar-se la reducció de l'horari general de tancament de locals concrets o per a locals concentrats en determinades zones que, per la seua situació ocasionen molèsties als veïns d'habitatges del seu entorn físic, especialment si no reuneixen les condicions adequades d'insonorització; en aquests supòsits s'instruirà un procediment per part de la Direcció General d'Interior de la Conselleria de Presidència, i hom procedirà:
  
1. A demanar informe dels ajuntaments corresponent amb la finalitat d'aconseguir la plena convicció sobre les molèsties veïnals, el qual s'haurà d'emetre's concedint prèviament audiència o informació pública als veïns, si els hi hagués, que residesquen en un radi de fins a 50 metres del local per al qual se sol·licita la reducció de l'horari .
  
L'informe haurà d'especificar la ubicació del local, si es troba fora del nucli urbà, si disposa d'aparcament, si el local disposa d'equip de seguretat i vigilància, si el local no ha sigut sancionat executivament en l'anualitat anterior per infracció de caràcter greu o molt greu i les dades que es consideren necessàries per a aconseguir una plena convicció sobre la comissió de molèsties veïnals ocasionades pel local .
  
2. A sol·licitar de les forces i cossos de seguretat un informe motivat relatiu a la constatació de les molèsties que ocasiona el local.
  
3. A sol·licitar informe dels tècnics competents sobre els fets que poden donar lloc a la reducció de l'horari, en particular, comprovació sonomètrica de les possibles molèsties.
  
4. A concedir un termini de 15 dies a la persona interessada amb la finalitat que acredite el que considere convenient en la seua defensa, comunicant-li l'expedient.
  
5. Rebuts els informes i després del termini de 15 dies concedit a la persona interessada, la Direcció General d'Interior de la Conselleria de Presidència resoldrà sobre la reducció de l'horari. Dita resolució haurà de ser notificada a l'Ajuntament a la persona interessada i a la Subdelegació del Govern a la província. Es fixa un termini màxim per a resoldre l'expedient de tres mesos. Quan hagués transcorregut l'indicat termini sense haver recaigut cap resolució expressa s'entendrà desestimada.
  
6. En la resolució de reducció de l'horari, constarà el termini d'aquesta, i transcorregut l'esmentat termini, el local tornarà a regir-se per l'horari general fixat en aquesta Ordre.
  
Article 10
  
1. De conformitat amb allò que es disposa en l'article 5 del Decret 196/1997, d'1 de juliol, del Govern Valencià, pel qual es regulen les especialitats que poden introduir-se en l'horari general dels espectacles, establiments públics i activitats recreatives, els ajuntaments dins dels respectius termes municipals, podran establir reduccions a l'horari general en els mateixos supòsits que els previstos en l'article 9. Igualment, es podrà acordar la reducció de l'horari general pels ajuntaments en els supòsits de declaració de zona saturada per efecte additiu, per contaminació acústica, zona ambiental protegida o denominació equivalent, per l'existència de múltiples activitats, establiments musicals i altres activitats qualificades, de conformitat amb allò que s'haja disposat en les ordenances municipals sobre prevenció de la contaminació acústica.
  
2. Les reduccions a l'horari general que efectuen els ajuntaments requeriran l'informe previ i vinculant de la Direcció General d'Interior de la Conselleria de Presidència.
  
DISPOSICIÓ FINAL
  
Aquesta Ordre es publicarà en el Diari Oficial de la Generalitat Valenciana i entrarà en vigor a partir de l'endemà a la seua publicació.
  
València, 30 de desembre de 1997
  
El conseller de Presidència,


Còpia Permalink ELI